Euroopan parlamentin ja neuvoston asetus (EY) N:o 1880/2000, annettu 17 päivänä heinäkuuta 2000, siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista annetun neuvoston asetuksen (EY) N:o 443/97 voimassaolon pidentämisestä



Virallinen lehti nro L 227 , 07/09/2000 s. 0001 - 0002



Euroopan parlamentin ja neuvoston asetus (EY) N:o 1880/2000, annettu 17 päivänä heinäkuuta 2000, siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista annetun neuvoston asetuksen (EY) N:o 443/97 voimassaolon pidentämisestä EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 179 artiklan 1 kohdan, ottavat huomioon komission ehdotuksen(1), noudattavat perustamissopimuksen 251 artiklassa määrättyä menettelyä(2), sekä katsovat seuraavaa: (1) Siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista 3 päivänä maaliskuuta 1997 annetun neuvoston asetuksen (EY) N:o 443/97(3) voimassaolo päättyi 31 päivänä joulukuuta 1999. (2) Olisi aiheellista pidentää kyseisen asetuksen voimassaoloa 31 päivään joulukuuta 2000 ja mukauttaa samalla rahoituspuitteita ja määrärahakautta, sellaisina kuin niistä säädetään asetuksen (EY) N:o 443/97 6 artiklan 1 kohdassa. (3) Asetuksen (EY) N:o 443/97 voimassaolon pidentämisen edellytyksenä on, että komissio antaa Euroopan parlamentille ja neuvostolle kyseisen asetuksen edellyttämät vuosittaiset kertomukset. (4) Asetuksen (EY) N:o 443/97 täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(4) mukaisesti, OVAT ANTANEET TÄMÄN ASETUKSEN: 1 artikla Muutetaan asetus (EY) N:o 443/97 seuraavasti: 1) Korvataan 6 artiklan 1 kohta seuraavasti: "1. Yhteisön rahoitus 1 artiklassa tarkoitettuihin toimiin annetaan viiden vuoden kaudeksi (1996-2000). Tämän ohjelman toteuttamiseksi kaudella 1996-2000 käytettävät rahoituspuitteet ovat 280 miljoonaa euroa. Budjettivallan käyttäjä hyväksyy vuosittaiset määrärahat rahoitusnäkymien puitteissa." 2) Korvataan neuvoston asetuksen (EY) N:o 443/97 10 artiklan 2 kohta kohdilla seuraavasti: "2. Jos tähän kohtaan viitataan, sovelletaan menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) 4 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea vahvistaa työjärjestyksensä." 3) Lisätään artikla seuraavasti: " 13 a artikla Komissio toimittaa Euroopan parlamentille ja neuvostolle viimeistään neljä kuukautta ennen tämän asetuksen voimassaolon päättymistä yleisen arviointikertomuksen, jossa arvioidaan ohjelman hallintoa, pannaan merkille sen vahvuudet ja heikkoudet sekä annetaan suosituksia ohjelman vaikutusten tehostamiseksi." 4) Korvataan 14 artiklan toinen kohta seuraavasti:"Sitä sovelletaan 31 päivään joulukuuta 2000." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä heinäkuuta 2000. Euroopan parlamentin puolesta Puhemies N. Fontaine Neuvoston puolesta Puheenjohtaja J. Glavany (1) EYVL C 21 E, 25.1.2000, s. 65. (2) Euroopan parlamentin lausunto, annettu 4. toukokuuta 2000 (ei vielä julkaistu virallisessa lehdessä) ja neuvoston päätös, tehty 29. kesäkuuta 2000. (3) EYVL L 68, 8.3.1997, s. 1. (4) EYVL L 184, 17.7.1999, s. 23. (5) EYVL L 184, 17.7.1999, s. 23.